ფელიპე კოუტინიო

ფელიპე კოუტინიო კორეია (პორტ. Philippe Coutinho Correia; დ.12 ივნისი, 1992) — ბრაზილიელი ფეხბურთელი, „ასტონ ვილასა“ და ბრაზილიის ეროვნული ნაკრების გარემარბი. კოუტინიომ საფეხბურთო კარიერა „ვასკო და გამას“ ახალგაზრდულ აკადემიაში დაიწყო და 2008 წელს, 16 წლის ასაკში სერია A-ს გიგანტმა „ინტერნაციონალემ“ შეიძინა, 4 მილიონ ევროდ. კოუტინიო 18 წლამდე იჯარის წესით „ვასკო და გამაში“ დარჩა და მიუხედავად ასაკისა, ის მაინც პირველ გუნდში ახერხებდა თამაშს. კოუტინიო ფაქტობრივად „ინტერში“ 2010 წელს გადავიდა და ახალმა მწვრთნელმა, რაფაელ ბენიტესმა და კლუბის პრეზიდენტმა მასიმო მორატიმ, კლუბის მომავლად აღიარეს. კოუტინიოს დებიუტი ინტერის მაისურით „ატლეტიკოსთან“, 2010 წლის უეფას სუპერთასის მატჩში შედგა, 2010 წლის 27 აგვისტოს. „ინტერის“ პირველ გუნდში ვერ მოხვედრის შემდეგ, კოუტინიო „მიუნხენის ბაირნთან“ დაბრუნდა, სადაც „ინტერის“ მეორე გოლში მიიღო მონაწილეობა. საჯარიმოში სწორედ მის გარღვევას მოჰყვა უესლი სნეიდერის გოლი. 2011 წლის 8 მაისს კოუტინიომ თავის პირველი გოლი გაიტანა „ინტერის“ მიასურით. მისი დარტყმული ჯარიმა ცოცხალ კედელს თავს გადაევლო და „ფიორენტინას“ კარის ბადეში ჩაეშვა. საბოლოო ჯამში, ინტერში გაატარებულ წლებში კოუტინიომ 3 გოლი გაიტანა და 16 საგოლე გადაცემა გააკეთა. 2011-2012 წლების სეზონში კოუტინიო ძირითადად შეცვლაზე შედიოდა მოედანზე, ამიტომ იმ სეზონში ფელიპე „ესპანიოლში“ გაანათხოვრეს. 2012 წლის 30 იანვარს კოუტინიო კატალონიურ კლუბ „ესპანიოლში“ გადავიდა სეზონის ბოლომდე. მისი დებიუტი ესპანიოლის მაისურით 2012 წლის 4 თებერვალს შედგა, „ბილბაოსთან“, ფრედ დასრულებულ მატჩში. კოუტინიომ მისი პირველი გოლი კატალონიელთა მაისურით 2012 წლის 11 მარტს გაიტანა, „რაიო ვალეკანოს“ კარში. მან თავის მეორე გოლი იმავე მატჩში 21-ე წუთზე გაიტანა. კოუტინიომ ესპანიოლში ჩატარებულ 16 მატჩში 5 გოლი გაიტანა და 2012 წლის 18 მაისს „ინტერში“ დაბრუნდა და ივარჯიშა გუნდთან ერთად. ის ასევე ინტერის საზაფხულო ტურის 20 კაციან განაცხადში მოხვდა და გუნდთან ერთად ინდონეზიაში წავიდა. 2013 წლის 26 იანვარს „ლივერპული“ და „ინტერი“ კოუტინიოს თაობაზე შეთანხმდნენ და მერსიაიდულმა გუნდა კოუტინიო 8.5 მილიონი გირვანქა სტერლინგის სანაცვლოდ შეიძინა, თუმცა კოუტინიოს მოცდა მოუწია, სანამ სამუშაო ვიზას მიიღებდა, რადგან საკმარისი საერთაშორისო გამოცდილება არ გააჩნდა ავტომატურად, რომ გადასულიყო ლივერპულში. კოუტინიოთი „საუთჰემპტონიც“ იყო დაინტერესებული, თანაც „საუთჰემპტონში“ ესპანიოლის ძველი მწვრთნელი მაურისიო პოჩეტინო მუშაობდა, თუმცა კოუტინიომ განაცხადა, რომ მას ლივერპულში ერჩივნა თამაში. 2013 წლის 30 იანვარს კოუტინიო ოფიციალურად შეუერთდა ლივერპულს, მას შემდეგ რაც მუშაობის უფლება და ლივერპულის 10 ნომრიანი მაისური მიიღო. კლუბში კოუტინიომ თბილი დახვედრა მიიღო ბრაზილიელი ლუკას ლეივასგან, რომელიც ფელიპეს ინგლისთან შეგუებაში ეხმარება. ლივერპულში ჩასვლის შემდეგ კოუტინიომ განაცხადა, რომ მას ლივერპულში მნიშვნელოვან ფეხბურთელად ჩამოყალიბება და დიდხანს დარჩენა სურს. კოუტინიოს დებიუტი ენფილდზე 2013 წლის 11 თებერვალს შედგა, მან სტიუარტ დაუნინგი შეცვალა მატჩის 78-ე წუთზე. კვირაზე ნაკლებში, 17 თებერვალს, კოუტინიომ ლივერპულის მაისურით პირველი გოლი გაიტანა სუონსის კარში. 2 მარტს კოუტინიომ ლივერპულის პირველი და მეორე გოლები შექმნა, „უიგანთან“ 4-0 მოგებულ მატჩში. კოუტინიომ მეორე გოლი „საუთჰემპტონის“ კარში გაიტანა, სადაც ლივერპული 3-1 დამარცხდა. 31 მარტს ლივერპულის პირველი გოლი შექმნა, „ასტონ ვილასთან“ 2-1 მოგებულ მატჩში. 27 აპრილს კოუტინიო ნიუკასლთან, 6-0 მოგებულ თამაშში, მატჩის საუკეთესო მოთამაშედ დასახელდა, ორი საგოლე პასის გამო. კოუტინიო მთელი მატჩის განმავლობაში წინ მიუძღვოდა საკუთარ გუნდს, ორი საგოლე პასის გარდა, დიდი მონაწილეობა მიიღო კიდევ ერთ გოლში და ჯარიმაც მოიპოვა, რაც ჯორდან ჰენდერსონმა გოლად აქცია. სწრაფ, მიზანდასახულ და მარჯვე, კოუტინიოს შემტევ ნახევარმცველად, მეორე თავდამსხმელად და ფლანგის მოთამაშედ იყენებენ. ეს იმას ამტკიცებს, რომ მას ბევრი შესაძლებლობა აქვს და მოედნის განსხვავებულ ადგილებში შეუძლია თამაში. ის მარცხენა ფლანგზე თამაშობს, სადაც ადვილად იცილებს მცველებს და დარტყმაც და ჩაწოდებას გამოსდის. ის „საუთჰემპტონის“ მენეჯერმა მაურისიო პოჩეტინომ ლიონელ მესისა და რონალდინიოს შეადარა. 2009 წლის სამხრეთ ამერიკის ჩვიდმეტწლამდელთა ჩემპიონატზე ბრაზილიის ერთ-ერთი უმნიშვნელოვანესი ფეხბურთელი, ფელიპე კოუტინიო ბრაზილიის ეროვნულ ნაკრებში პირველად 2010 წლის 7 ოქტომბერს გამოჩნდა, ირანის ნაკრების წინააღმდეგ ამხანაგურ მატჩში. განახლდა: 2013 წლის 21 აპრილი ვასკო და გამა ბრაზილიის სერია B-ს ჩემპიონი (1): 2009 ინტერი მილანი (2) იტალიის თასი (1): 2010–2011 იტალიის სუპერთასი (1): 2010 ლივერპული უეფა-ს ევროპის ლიგის ფინალისტი: 2015–2016 ინგლისის ლიგის თასის ფინალისტი: 2015–2016 ბარსელონა (5) ლა ლიგა (2): 2017–18, 2018–19 ესპანეთის თასი (2): 2017–18, 2020–21 ესპანეთის სუპერთასი (1): 2018 ბაიერნი (3) ბუნდესლიგა: 2019–20 გერმანიის თასი: 2019–20 უეფა-ს ჩემპიონთა ლიგა: 2019–20 ბრაზილია:(1) კოპა ამერიკა: 2019 ბრაზილია U17:(1) სამხრეთ ამერიკის ჩვიდმეტწლამდელთა ჩემპიონატი : 2009 ბრაზილია U20:(1) FIFA-ს ოცწლამდელთა ჩემპიონატი :2011 Standard Chartered-ის ლივერპულის თვის საუკეთესო ფეხბურთელი (1): 2013 წლის მარტი ოფიციალური სიატი ფელიპე კოუტინიო — სტატისტიკა საიტზე Soccerbase.com (ინგლისური) პროფილი ESPN-ზე დაარქივებული 2013-02-16 საიტზე Archive.isCategory:Webarchive template archiveis links ↑ „Coutinho, 4 milioni per il Pato di Moratti“. La Gazzetta dello Sport (Italian). 23 July 2008. ციტირების თარიღი: 20 November 2010. ↑ Coutinho ja és jugador de l'Espanyol დაარქივებული 2014-01-06 საიტზე Wayback Machine. . Rcdespanyol.cat (30 January 2012). Retrieved on 25 March 2013. ↑ 5–1: Master piece დაარქივებული 2014-02-01 საიტზე Wayback Machine. . Rcdespanyol.cat (12 March 2012). Retrieved on 25 March 2013. ↑ Pearce, James (29 January 2013). „Philippe Coutinho set for medical as he closes in on move for Liverpool FC“. Liverpool Echo. ↑ „Reds confirm Coutinho deal“. Liverpoolfc.com. 30 January 2013. დაარქივებულია ორიგინალიდან — 3 თებერვალი 2013. ციტირების თარიღი: 4 მაისი 2013. ↑ „New boy handed vacant No.10 shirt“. Liverpoolfc.com. 30 January 2013. დაარქივებულია ორიგინალიდან — 24 მაისი 2013. ციტირების თარიღი: 4 მაისი 2013. ↑ „Liverpool new-boy Coutinho is a 'proper Brazilian',says Lucas“. Goal.com. 1 February 2013. ციტირების თარიღი: 6 February 2013. ↑ „Coutinho: I want to become a key player for Liverpool“. Goal.com. 23 March 2013. ციტირების თარიღი: 24 March 2013. ↑ "Liverpool 0–2 West Brom" BBC Sport. 11 February 2013. Retrieved 12 February 2013. ↑ "Liverpool 5–0 Swansea" BBC Sport. 17 February 2013. Retrieved 17 February 2013. ↑ http://www.bbc.co.uk/sport/0/football/21805388 ↑ Iran 0 Brazil 3. Soccerway (7 October 2010). ციტირების თარიღი: 31 January 2013. ↑ Philippe Coutinho — სტატისტიკა საიტზე Soccerbase.com (ინგლისური)